stanford-oval/wikipedia huggingface dataset:
Bafétimbi Gomis
Ura

Vuonna 2004 Gomis nousi ensi kertaa Saint-Étiennen edustusjoukkueeseen. Ensimmäisellä kaudellaan edustusjoukkueessa hän pelasi 13 ottelua ja teki niissä 2 maalia. Seuraavalla heikosti alkaneella kaudella Gomis lainattiin loppukauden mittaisella sopimuksella Troyesiin. Onnistuneen lainapestin jälkeen, 13 ottelua ja 6 maalia, hän palasi takaisin kasvattajaseuraansa.
Kaudella 2006–2007 Gomis nosti tasoaan ja teki 30 ottelussa 10 maalia. Tahti kiihtyi seuraavalla kaudella kun hän teki 16 maalia 35 ottelussa. Tämän jälkeen hän oli muun muassa eri englantilaisseurojen tarkkailussa, kuten esimerkiksi Newcastlen. Muiden joukkueiden kiinnostuksesta huolimatta Gomis päätti jäädä Saint-Étienneen.
29. heinäkuuta 2009 Gomis siirtyi Lyoniin 13 miljoonan euron siirtosummalla ja sopimus oli pituudeltaan viisivuotinen. Hän voitti Ranskan cupin ja supercupin 2012. Hän pelasi Lyonissa viiden kauden aikana 178 Ranskan pääsarjan ottelua, joissa teki 64 maalia. Hän siirtyi ilmaisella siirrolla Swansea Cityyn kesällä 2014.
Ura > Maajoukkue

Gomis sai ensi kertaa kutsun Ranskan maajoukkueeseen 18. toukokuuta 2008. Hän onnistui ensimmäisenä Zinédine Zidanen jälkeen tekemään maajoukkuedebyytissään 2 maalia. Tämä tapahtui 27. toukokuuta 2008 ottelussa Ecuadoria vastaan. Gomis valittiin myös mukaan Ranskan joukkueeseen vuoden 2008 EM-kilpailuihin. Hän pelasi kisoissa kaksi ottelua. Kaikkiaan hän on pelannut 12 maaottelua, viimeksi kesäkuussa 2013.
Aiheesta muualla

Bafétimbi Gomisin tilastot Ranskan liigan virallisella sivustolla (ranskaksi)
Ranskan joukkue – Jalkapallon EM-kilpailut 2008
1 Mandanda |
2 Boumsong |
3 Abidal |
4 Vieira |
5 Gallas |
6 Makélélé |
7 Malouda |
8 Anelka |
9 Benzema |
10 Govou |
11 Nasri |
12 Henry |
13 Evra |
14 Clerc |
15 Thuram |
16 Frey |
17 Squillaci |
18 Gomis |
19 Sagnol |
20 Toulalan |
21 Diarra |
22 Ribéry |
23 Coupet |
Valmentaja Domenech
Luettelo televisiosarjan Daltonit jaksoista

Tämä artikkeli sisältää luettelon Xilam Animation -tuotantoyhtiön sarjasta Daltonit.
BMX-racing

BMX-racingiä
BMX-racing on BMX-polkupyörillä ajettava kilpailulaji, joka on vuodesta 2008 kuulunut olympiakisalajeihin. Racing-radat ovat kopioita motocross-radoista, mutta pyörille sopivammassa, pienemmässä muodossa. Näillä radoilla ajetaan aikaa ja toisia kilpailijoita vastaan, eikä tehdä temppuja.
BMX-racingissa lähdetään yleensä kahdeksan hengen lähtöportista. Sen jälkeen kisaajat ajavat vastakkaisilla puolilla kummuissa ja ensimmäinen maalissa on voittaja. BMX-kilpapyörässä on 20- tai 24-tuumaiset renkaat. 20-tuumaiset renkaat ovat yleisimpiä, joskin olympialaisissa ajetaan 24-tuumaisilla. 24-tuumaiset renkailla ajetaan myös todella kovaa isommasta rengaskoosta huolimatta. BMX-kilpapyörässä on vain takajarru siksi, että nopeassa kisassa voi vahingossa painaa etujarrua ja lentää esimerkiksi tangon yli. Lisäksi pyöräkin on hieman kevyempi kuin streetpyörä. Kilpailuissa käytetään fullfacekypärää. Sen kanssa käytetään yleensä ajolaseja. Jos kaatuu eikä tapahdu suurta vahinkoa, pitää ajaa rata kuitenkin loppuun. [lähde? ]
Luettelo tunnetuista hukkuneista

Tämä on luettelo tunnetuista hukkuneista.
Urmas Alender (1953–1994), virolainen muusikko. Hukkui autolautta Estonian upotessa Saaristomerellä vuonna 1994
Peter Artedi (1705–1735), ruotsalainen biologi
John Jacob Astor IV (1864–1912), yhdysvaltalainen miljonääri, kuoli Titanicin uppoamisessa
Albert Ayler (1936–1970), yhdysvaltalainen jazzmuusikko
Ole Beich (1955–1991), yhdysvaltalainen basisti, hard rock -yhtye Guns N’ Rosesin juurina pidetyn LA Gunsin basisti; hukkui Kööpenhaminan keskustassa sijaitsevaan Sct. Jørgen -järveen
Jeff Buckley (1966–1997), yhdysvaltalainen laulaja-lauluntekijä ja kitaristi, hukkui Memphisin Wolf-jokeen tapaturmaisesti
Pontus de la Gardie (1520–1585), ranskalais-ruotsalainen sotilas, kuningas Juhana III:n vävy, hukkui Narvajokeen
Rainer Erlund (1940–2000), kansanedustaja (RKP)
Fredrik I Barbarossa (1122–1190), Pyhän saksalais-roomalaisen keisarikunnan keisari. Hukkui Salef-jokea ylittäessään Kilikiassa, Kaakkois-Anatoliassa
Bernhard von Gudden (1824–1886), Ludvig III:n henkilääkäri
Benjamin Guggenheim (1865–1912), yhdysvaltalainen miljonääri kuoli Titanicin uppoamisessa
Vladimir Garin (1987–2003), venäläinen näyttelijä
Enrique Granados (1867–1916), espanjalainen säveltäjä
Pentti Haanpää (1905–1955), suomalainen kirjailija
Harold Holt (1908–1967), australialainen poliitikko
Whitney Houston (1963–2012), amerikkalainen näyttelijä ja malli, hukkui kokaiinin yliannostuksen johtamaan sydänkohtaukseen kylpyammeessa
Matti Inkinen (1958–2009), muusikko (SIG), Raisionlahdella
Pierre Isacsson (1947–1994), ruotsalainen muusikko, hukkui Estonian onnettomuudessa
Brian Jones (1942–1969), The Rolling Stonesin jäsen
Petteri Jussila (1970–2004), liikemies
István Kertész (1929–1973), unkarilainen kapellimestari
Julius Krohn  (1835–1888), suomalainen kansanrunoilija
Arvid Kurki (n. 1465 – 1522), Suomen piispa, hukkui laivansa upotessa Selkämerellä
Ludvig II (1845–1886), Baijerin kuningas vuosina 1864–1886
Josef Mengele (1911–1979), natsilääkäri, hukkui saatuaan sydänkohtauksen uintiretkellä
James Murray (1901–1936), yhdysvaltalainen näyttelijä, mahdollisesti itsemurha
Pentti Palmunen (1921–2002), suomalainen maanviljelysneuvos
Rok Petrović (1966–1993), slovenialainen alppihiihtäjä
Asko Raivio (1947–1989), suomalainen muusikko (Kaseva)
Grigori Rasputin (1869–1916), venäläinen mystikko, hukutettiin
Percy Bysshe Shelley (1792–1822), englantilainen runoilija
Aki Sirkesalo (1962–2004), suomalainen muusikko, hukkui Thaimaassa tapaninpäivän tsunamissa
Julian Skrjabin (1908–1919), venäläinen säveltäjä
Walahfrid Strabo (k. 849), frankkilainen teologian ja historian kirjoittaja, runoilija
Isidor Straus (1845–1912), yhdysvaltalainen miljonääri kuoli Titanicilla
Iida Vihuri (1882–1929), suomalainen kansanedustaja, hukkui höyrylaiva Kurun onnettomuudessa
Dennis Wilson (1944–1983), yhdysvaltalainen muusikko
Natalie Wood (1938–1981), yhdysvaltalainen näyttelijä
Virginia Woolf (1882–1941), brittiläinen kirjailija ja feministi, hukuttautui
Barnet

| Barnet |
| --- | --- |
 Barnetin sijainti Lontoossa.
Kaupunki:  Lontoo
Muodollinen kreivikunta:  Suur-Lontoo
Koordinaatit:  51°37′30″N, 0°09′11″W
Pinta-ala:  86,7483 km2
Väkiluku:  392 140  (2018)
Lähialueet:  Hertsmere, Enfield, Haringey, Camden, Brent, Harrow
 fiBarnet 
Barnet (London Borough of Barnet) on yksi Lontoon 32:sta kaupunkipiiristä ja sijaitsee kaupunkialueen luoteisosassa. Sen pinta-ala on 87 neliökilometriä, ja siellä asui vuonna 2017 noin 388 000 ihmistä. Alueen väestöstä 15,5 prosenttia on juutalaisia, mikä tekee siitä Britannian suurimman juutalaisyhteisön.
Barnetiin pääsee Lontoon metron Northern Linen (tunnusväri musta) kumpaakin haaraa pitkin.
Barnetissä on Ilmavoimien museo Hendonin vanhalla lentokentällä.
Aiheesta muualla

Wikimedia Commonsissa on kuvia tai muita tiedostoja aiheesta .
Barnet Online
Lontoon kaupunkipiirit
Barking and Dagenham
Barnet
Bexley
Brent
Bromley
Camden
City of Westminster
Croydon
Ealing
Enfield
Greenwich
Hackney
Hammersmith and Fulham
Haringey
Harrow
Havering
Hillingdon
Hounslow
Islington
Kensington and Chelsea
Kingston upon Thames
Lambeth
Lewisham
Lontoon City
Merton
Newham
Redbridge
Richmond upon Thames
Southwark
Sutton
Tower Hamlets
Waltham Forest
Wandsworth
Bastide

Ilmakuva bastidekaupunki Montesquieu-Volvestresta
Bastide on keskiajalla Lounais-Ranskaan rakennettu uusi kaupunki.
Lounais-Ranska oli keskiajalla rajaseutua. 1200-luvulta 1400-luvulle sinne rakennettiin laskutavasta riippuen jopa noin 500 bastidea. Niiden perustaminen oli hallitsijoille tapa koota väestö keskuksiin, joita oli helpompi hallita ja puolustaa kuin yksittäisiä maatiloja. Samalla se auttoi kehittämään kauppaa ja muuta taloudellista toimintaa. Kaupunkien perustajat pystyivät myös keräämään enemmän veroja. Tunnusomaista bastidelle on ruutukaava jossa on keskusaukio. Satavuotisen sodan alettua 1300-luvulla bastidet saivat ympärilleen linnoituksia.
Bastidet vuonna 1271
Bastidekaupunki Sauveterre-de-Rouergue
Lisle-sur-Tarnin keskusaukio
Aiheesta muualla

Kuvia tai muita tiedostoja aiheesta Bastide Wikimedia Commonsissa
Baesa

Baesa oli yksi Israelin kuninkaista. Hän tuli kuninkaaksi murhatessaan kuningas Nabadin ja hän hallitsi Raamatun mukaan 24 vuotta eli todennäköisesti vuodet 908–884 eaa. Raamattu kertoo Baesan heti valtaannoustuaan tuhoututtameen koko Jerobeamin suvun. Hän soti Juudan kuninkaan Asan kanssa koko hallituskautensa. Mutta Baesa teki sitä, mikä on väärää Herran silmissä. Hän kulki Jerobeamin teitä ja syylistyi samaan syntiin... Baesan kuoltua hänen seuraajakseen tuli hänen poikansa Eela.
Luettelo Ainin kantoneista

Ainin sijainti
Tämä on luettelo Ainin kantoneista arrondissementeittain. Departementissa on 43 kantonia.
Belley (9 kantonia)

Ambérieu-en-Bugey
Belley
Champagne-en-Valromey
Hauteville-Lompnes
Lagnieu
Lhuis
Saint-Rambert-en-Bugey
Seyssel
Virieu-le-Grand
Bourg-en-Bresse (24 kantonia)

Bâgé-le-Châtel
Bourg-en-Bresse-Est
Bourg-en-Bresse-Nord-Centre
Bourg-en-Bresse-Sud
Ceyzériat
Chalamont
Châtillon-sur-Chalaronne
Coligny
Meximieux
Miribel
Montluel
Montrevel-en-Bresse
Péronnas
Pont-d'Ain
Pont-de-Vaux
Pont-de-Veyle
Reyrieux
Saint-Trivier-de-Courtes
Saint-Trivier-sur-Moignans
Thoissey
Treffort-Cuisiat
Trévoux
Villars-les-Dombes
Viriat
Gex (3 kantonia)

Collonges
Ferney-Voltaire
Gex
Nantua (7 kantonia)

Bellegarde-sur-Valserine
Brénod
Izernore
Nantua
Oyonnax-Nord
Oyonnax-Sud
Poncin
Auli Hakulinen

Auli Hakulinen läksiäisseminaarissaan tammikuussa 2007.
Auli Talvikki Hakulinen (s. 10. maaliskuuta 1941 Helsinki) on suomalainen tutkija ja emeritaprofessori. Hän toimi Helsingin yliopiston suomen kielen professorina vuosina 1991–2006. Vuosina 2001–2004 hän toimi akatemiaprofessorina.
Ura

Hakulinen oli Ison suomen kieliopin päätoimittaja. Hän on tutkinut ennen kaikkea puhutun kielen syntaksia mutta myös tekstilingvistiikkaa, pragmatiikkaa ja semantiikkaa ja on ollut keskeinen toimija keskustelunanalyysin ja naistutkimuksen tuomisessa Suomeen. Kielitieteen organisoijana, sen terminologian kehittäjänä, tutkijana ja tutkijankouluttajana hänen panoksensa suomen kielen ja yleensä kielentutkimuksen kehitykseen on ollut merkittävä. Hän on edelleen aktiivinen kielipoliittinen vaikuttaja Suomessa.
Hakulinen on toiminut tutkijana sekä kansainvälisesti että tieteidenvälisesti monissa eri yhteisöissä. Hän opiskeli Helsingin yliopistossa suomalais-ugrilaista kielentutkimusta ja sen jälkeen yleistä lingvistiikkaa Yhdysvalloissa ja Britanniassa. Hänen isänsä Lauri Hakulinen oli niin ikään merkittävä suomen kielen tutkija.
Hakulinen on Suomen Tiedeseuran jäsen vuodesta 1996 ja Suomalaisen Tiedeakatemian jäsen vuodesta 1999.
Palkintoja ja tunnustuksia

Suomen tietokirjailijat ry:n Warelius-palkinto 1996
Maikki Friberg -palkinto 2002
Suomen Kulttuurirahaston palkinto 2005
Teoksia

Hakulinen, Auli & Ojanen, Jussi: Kielitieteen ja fonetiikan termistöä.  (Suomalaisen Kirjallisuuden Seuran toimituksia 324. 3. painos (1. painos 1976))  Helsinki:  Suomalaisen Kirjallisuuden Seura, 1993.  ISBN 951-717-783-6.
Hakulinen, Auli & Karlsson, Fred: Nykysuomen lauseoppia.  (Suomalaisen Kirjallisuuden Seuran toimituksia 350. 3., muuttamaton painos (1. painos 1979))  Helsinki:  Suomalaisen Kirjallisuuden Seura, 1995.  ISBN 951-717-844-1.
Hakulinen, Auli: Lukemisto: Kirjoituksia kolmelta vuosikymmeneltä.  (Toimittaneet Lea Laitinen ym. Suomalaisen Kirjallisuuden Seuran toimituksia 816)  Helsinki:  Suomalaisen Kirjallisuuden Seura, 2001.  ISBN 951-746-199-2.
Hakulinen, Auli (päätoim.): Iso suomen kielioppi.  (Suomalaisen Kirjallisuuden Seuran toimituksia 950)  Helsinki:  Suomalaisen Kirjallisuuden Seura, 2004.  ISBN 951-746-557-2.  Teoksen verkkoversio.
Hakulinen, Auli & Selting, Margret (toim.): Syntax and lexis in conversation.  Amsterdam / Philadelphia:  John Benjamins, 2005.  ISBN 978-90-272-2627-3.  (englanniksi)
Kirjallisuutta

”Tästä asiasta me ei oikeestaan vielä tiedetä mitään": Auli Hakulinen 60 vuotta. Virittäjä, 2001, nro 1, s. 133–138.  Artikkelin verkkoversio.
Aiheesta muualla

Auli Hakulinen. 375 humanistia 1.7.2015. Helsingin yliopisto.
Hakulinen, Auli hakuteoksessa Uppslagsverket Finland (2012). (ruotsiksi)
Baari (suomalainen televisiosarja)

| Baari |
| --- | --- |
Pääosissa:  Kirsi Salo Silvia Modig
Alkuperämaa:  Ruotsi
Verkko:  Sub
Esitetty:  13. maaliskuuta 2006 – 4. kesäkuuta 2006
Tuotantokausia:  1
Jaksoja:  14
Tuotanto
Tuotantoyhtiö(t):  Mediatalli
Aiheesta muualla
IMDb 
Baari on suomalaisversio ruotsalaisesta Baari-tositelevisioformaatista. Ohjelmaa esitettiin Subtv:llä 13. maaliskuuta – 4. kesäkuuta 2006 maanantaista perjantaihin kello 22.00. Suorat pudotuslähetykset sunnuntaisin klo 21.00. Ohjelman sunnuntaisia suoria lähetyksiä juonsivat Kirsi Salo (viikot 1–7) ja Silvia Modig (viikot 8–12) ja kilpailijoiden bar coachina toimi Jani Avelin. Kilpailukohteena toimi Helsingin Birdie-ravintola, joka ohjelman myötä sai uuden sisustuksen, toimintaidean ja nimen: Cafe Punawuori. Baari toimi päiväsaikaan kahvilana ja iltaisin yökerhona. Baarin voitti 22-vuotias Frank ja kuittasi voitostaan 40 000 euroa. Toiseksi sijoittui Mira ja kolmanneksi Irena. Ohjelmaa esitettiin Suomessa yksi tuotantokausi.
Kilpailijat

| Kilpailijan tiedot (nimi, ikä, asuinpaikka) | Saapui | Poistui | Poistumisen  syy |
| --- | --- | --- | --- |
| Frank Tammin (22), Järvenpää | päivä 1 | päivä 85 | Voittaja |
| Mira (32), Helsinki | päivä 1 | päivä 85 | Toinen |
| Irena (31), Helsinki | päivä 1 | päivä 78 | häädetty |
| Hanna (24), Helsinki | päivä 1 | päivä 71 | häädetty |
| Kaj (31), Turku | päivä 1 | päivä 60 | poistettu  (väkivaltaisuus) |
| Olivia Kortelainen (29), Helsinki | päivä 29 | päivä 57 | häädetty |
| Tiina (25), Kuopio | päivä 1 | päivä 50 | häädetty |
| Tomas (26), Porvoo | päivä 1 | päivä 47 | poistettu  (punainen kortti) |
| Makkonen (29), Sotkamo | päivä 1 | päivä 43 | häädetty |
| Petri (38), Helsinki | päivä 1 | päivä 36 | häädetty |
| Daniel (21), Vantaa | päivä 1 | päivä 22 | häädetty |
| Katarina (27), Hyvinkää | päivä 1 | päivä 15 | häädetty |
| Mirita (23), Helsinki | päivä 1 | päivä 8 | häädetty |
Nimeämiset

Viikko 1: Kilpailijat joutuivat heti Baarin aluksi pitämään ensimmäisen plus/miinus-kokouksensa. Kukaan kilpailijoista ei kuitenkaan tällä kertaa vielä joutunut katsojaäänestykseen.
Viikko 1: Kilpailijat joutuivat antamaan toisen kerran kanssakilpailijoilleen plussia ja miinuksia. Tällä kertaa oli tosi kyseessä. Eniten miinuksia sai Mirita. Eniten plussia saanut Petri nimesi Katarinan toiseksi pudotusehdokkaaksi.
Viikko 2: Juuri ennen avajaisia kilpailijat joutuivat jälleen antamaan kanssakilpailijoilleen plussia ja miinuksia. Eniten miinuksia sai Katarina. Eniten plussia saanut Irena nimesi Frankin toiseksi pudotusehdokkaaksi.
Viikko 3: Kilpailijat joutuivat jälleen antamaan kanssakilpailijoilleen plussia ja miinuksia. Eniten miinuksia sai Daniel. Eniten plussia saanut Makkonen nimesi Kajn toiseksi pudotusehdokkaaksi.
Viikko 4: Ei ollut plus/miinus-kokousta eikä häätöäänestystä. Katsojat äänestivät uudeksi kilpailijaksi Baariin Olivian.
Viikko 5: Kilpailijat joutuivat jälleen antamaan kanssakilpailijoilleen plussia ja miinuksia. Eniten miinuksia sai Frank. Eniten plussia saanut Petri ei saanut sääntörikkomuksen vuoksi nimetä vastaehdokasta häätöäänestykseen vaan nimeämisen suoritti toiseksi eniten plussia saanut Kaj, joka nimesi toiseksi pudotusehdokkaaksi Petrin.
Viikko 6: Kilpailijat joutuivat jälleen antamaan kanssakilpailijoilleen plussia ja miinuksia. Eniten miinuksia sai Makkonen. Eniten plussia saanut Kaj nimesi Miran toiseksi pudotusehdokkaaksi.
Viikko 7: Kilpailijat jaettiin mustaan ja valkoiseen joukkueeseen, jotka kilpailivat keskenään asiakasmääräkilpailussa. Kilpailun hävinnyt musta joukkue joutui plus/miinus-kokoukseen. Eniten miinuksia sai Olivia. Eniten plussia saanut Irena nimesi Tiinan toiseksi pudotusehdokkaaksi.
Viikko 8: Mukana olivat kaikki jäljellä olevat kilpailijat. Eniten miinuksia sai Mira. Eniten plussia saanut Frank nimesi Olivian toiseksi pudotusehdokkaaksi.
Viikko 9: Plus/miinus-kokous ja häätöäänestys peruttiin Kajn poistamisen vuoksi. Sen sijaan järjestettiin koskemattomuusäänestys, jossa katsojat äänestivät Frankille koskemattomuuden seuraavaan plus/miinus-kokoukseen.
Viikko 10:  Frankilla oli koskemattomuus plus/miinus-kokouksessa. Eniten miinuksia sai Hanna. Eniten plussia sai Mira. Poikkeuksellisesti Hanna joutui nimeämään itselleen vastaehdokkaan putoajaäänestykseen. Hän nimesi Irenan.
Viikko 11: Jäljellä olevat kolme kilpailijaa antoivat toisilleen plussia ja miinuksia. Myös kaikki Baarista pudonmneet kilpailijat saivat antaa plussan ja miinuksen kolmelle jäljellä olevalle kilpailijalle. Kaikki plussat ja miinukset laskettiin yhteen. Eniten miinuksia sai Frank. Eniten plussia saaneella Miralla ei ollut muuta mahdollisuutta kuin nimetä putoajaäänestykseen Irena.
Viikko 12: Ei ollut nimeämisiä eikä häätöäänestystä. Finaaliviikko jolloin katsojat äänestivät Baarin voittajan.
Baetisca becki

| Baetisca becki> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Siipikantaiset Pterygota
Lahko::  Kaksisiipiset Diptera
Heimo::  Baetiscidae
Suku::  Baetisca
Laji::  becki
Kaksiosainen nimi
 Baetisca becki  (Schneider ja Berner, 1963) 
Infobox OKNimi-testi OK: 
Baetisca becki on päivänkorentojen (Ephemeroptera) lahkoon ja Baetiscidae-heimoon kuuluva hyönteislaji. Lajin kuvasivat tieteelle ensimmäisen kerran Schneider ja Berner vuonna 1963. Sillä ei ole alalajeja.
Asturian kieli

| Asturia |
| --- | --- |

Oma nimi:  Llingua asturianu
Tiedot
Alue:   Espanja (Asturia)
Virallinen kieli:  Asturia (virallinen vähemmistökieli)
Puhujia:  351 791
Sija:  ei 100 suurimman joukossa.
Kirjaimisto:  latinalainen kirjaimisto
Kielenhuolto:  Academia de la Llingua Asturiana
Kielitieteellinen luokitus
Kielikunta:  indoeurooppalaiset kielet
Kieliryhmä:  romaaniset kielet iberoromaaniset kielet 
Kielikoodit
ISO 639-2:  ast
ISO 639-3:  ast
 Ohje 
Asturian kieli (asturianu tai asturleonés) on romaaninen kieli, jota puhutaan Pohjois-Espanjassa joissakin osissa Asturian ja Kantabrian itsehallintoalueita sekä Leónin, Salamancan ja Zamoran maakuntia. Lisäksi Portugalin Miranda do Dourossa puhutaan sen lähisukulaista mirandeesia.
Vuoden 2007 tietojen mukaan asturian kielellä oli 110 000 puhujaa, joiden lisäksi kieltä puhuu toisena kielenään 450 000 ihmistä. Kielen katsotaan jakautuvan kolmeen murreryhmään: keski-, itä- ja länsimurteet.
Asturian kielen akatemian julkaisema sanakirja (Diccionariu de Llingua Asturiana) vuonna 2000.
Asturiassa kieli on suojeltu alueen autonomisella lainsäädännöllä, ja se on Asturian kouluissa valinnainen kieli, mutta ei kuitenkaan virallinen kieli. Kielen käyttäjien määrä on ollut laskussa ja kielen suojelemiseksi on tehty paljon työtä 1980-luvulta alkaen.
Fonologia ja ortografia

Asturian kielen oikeinkirjoituksen normit luotiin ensi kertaa vuonna 1987, ja niitä on sittemmin tarkennettu.
Fonologia ja ortografia > Vokaalit

|  | Etu | Keski | Taka |
| --- | --- | --- | --- |
| Väljä | i |  | u |
| Keskinen | e |  | o |
| Avoin |  | a |  |
Lähde:
Fonologia ja ortografia > Konsonantit

|  |  | Labiaali | Dentaali | Alveolaari | Palataali | Velaari |
| --- | --- | --- | --- | --- | --- | --- |
| Klusiili | Soinniton | p | t | t | tʃ | k |
| Klusiili | Soinnillinen | b | d | d | ɟ | g |
| Frikatiivi | Frikatiivi | f | θ | s | ʃ |  |
| Nasaali | Nasaali | m |  | n | ɲ |  |
| Lateraali | Lateraali |  |  | l | ʎ |  |
| Tremulantti | Tremulantti |  |  | r |  |  |
| Hipaisuäänne | Hipaisuäänne |  |  | ɾ |  |  |
Lähde:
Joissain asturian murteissa esiintyvien äänteiden kuvaamiseen käytetään erikoismerkkejä (ns. pisteellisiä kirjaimia) tai digrafeja. Näitä ovat:
| Kirjoitusasu | Ääntämys |
| --- | --- |
ts: [t͡s]
yy: [ɟ͡ʝ]
ḷḷ: [t͡s], [ɖʐ], [ɖ] tai [ʈʂ]
ḥ: [h] tai [x]
Kielinäyte

»Tolos seres humanos nacen llibres y iguales en dignidá y drechos y, pola mor de la razón y la conciencia de so, han comportase hermaniblemente los unos colos otros.»
Suomeksi:
»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.»
(YK:n ihmisoikeuksien yleismaailmallisen julistuksen 1. artikla)
Kirjallisuus

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: es:Idioma asturiano
Asturiankielisiä virallisia asiakirjoja esiintyy jo 700- ja 800-luvuilta alkaen. Asturian kielellä ei kuitenkaan koskaan ole ollut alueella tärkeää asemaa, sillä se ei ollut hallitsevien luokkien kieli, vaan pikemminkin kansankieli. Samasta syystä myös valtaosa kulttuuriperintöä on enemmänkin suullista kuin kirjallista. Kirjallisuutta on ollut 1600-luvulta alkaen.
Kirjallista traditiota on kuitenkin ollut jonkin verran, ja sen tärkeimpinä edustajina voidaan mainita seuraavat kirjailijat:
Antón de Marirreguera (1500-luvulla)
Xosefa Xovellanos (1500-luvulla)
Antonio Balvidares (1500-luvulla)
Xuan María Acebal (1800-luvulla)
Teodoro Cuesta (1800-luvulla)
Fernán Coronas (1800-luvulla)
Valtaosan 1900-lukua kirjallinen kulttuuri uinui, mutta kun Espanjasta tuli demokratia, myös asturiankielistä kirjallista kulttuuria alettiin elvyttää. (Asturian kielellä kirjallisen elpymisen kautta kutsutaan nimellä "xurdimientu".)
Asturiankielisistä nykykirjailijoista merkittävimpiä ovat:
Berta Piñán
Esther Prieto
Xuan Bello
Antón García
Pablo Antón Marín Estrada
Martín López-Vega
Kirjallisen kulttuurin elvyttämiseen on otettu avuksi myös käännöskirjallisuus, ja mm. seuraavien kirjailijoiden teoksia on käännetty asturian kielelle: Albert Camus, Tennessee Williams, Henry Melville, Franz Kafka, T.S. Eliot ja Eugénio de Andrade.
Asturian kieltä elvyttämään perustettiin myös v. 1981 erillinen kieliakatemia, "Academia de la Llingua Asturiana".
Aiheesta muualla

Wikimedia Commonsissa on kuvia tai muita tiedostoja aiheesta .
Wikipedia, vapaa tietosanakirja
Academia de la Llingua Asturiana:
Projekti avoimen koodin tietokoneohjelmien kääntämiseksi asturian kielelle (Arkistoitu – Internet Archive)
Asturialaiset uutissivut
Toiset asturialaiset uutissivut
Romaaniset kielet
aragonia
aromania
arpitaani
asturia
dalmaatti
emilia
espanja
friuli
galicia
istriotti
istro-romania
italia
katalaani
valencia
korsika
ladini
ladino
liguuri
monegassi
lombardi
mirandeesi
napoli
normanni
oksitaani
provensaali
picardi
piemonte
portugali
ranska
retoromaani
romania
moldavia
sardi
sisilia
taranto
valloni
venetsia
Käännös suomeksi
Bag of Bones (albumi)

| Bag of Bones Europe |
| --- | --- | --- |

Studioalbumin tiedot
 Äänitetty : lokakuu 2011 –  helmikuu 2012
 Studio : Atlantis Grammofon AB, Tukholma
 Julkaistu: 18. huhtikuuta 2012
 Tuottaja(t): Kevin Shirley
 Tyylilaji: hard rock, heavy metal, blues rock
 Kesto: 40.55
 Levy-yhtiö: Gain
Europen muut julkaisut
| Last Look at Eden 2009 | Bag of Bones 2012 | War of Kings 2015 |
Singlet albumilta Bag of Bones
 ”Not Supposed to Sing the Blues” Julkaistu: 9. maaliskuuta 2012  ”Firebox” Julkaistu: elokuu 2012
Bag of Bones on ruotsalaisen hard rock -yhtye Europen vuoden 2012 huhtikuussa julkaistu yhdeksäs albumi.
Kappaleet

Riches to Rags – 3.05
Not Supposed to Sing the Blues – 5.13
Firebox – 3.46
Bag of Bones – 5.31
Requiem – 0.28 (instrumentaali)
My Woman My Friend – 4.25
Demon Head – 3.58
Drink and a Smile – 2.21
Doghouse – 3.58
Mercy You Mercy Me – 4.31
Bring It All Home – 3.39
Beautiful Disaster – 3.57 (Japanin bonuskappale)
Kokoonpano

Joey Tempest – laulu, akustiset kitarat
John Norum – kitarat
John Levén – bassokitara
Mic Michaeli – kosketinsoitin, taustalaulu
Ian Haugland – rummut, taustalaulu
Arvostelut

AllMusic:
Aiheesta muualla

Bag of Bones discogs.com -sivustolla